<classify> Mkutanowa 140 wa Baraza la Umoja wa Mabunge Duniani IPU umelaani vikali mateso,vitisho na ukiukwaji wa haki za binadamu wa wabunge kote duniani. Taarifa ya IPUiliyotolewa huko Doha, Qatar, kunakofanyika mkutano huo imesema hayo ikinukuutaarifa ya kamati ya haki za binadamu za wabunge ya IPU ambayo ina hakiza kipekee za kusaidia wabunge walio hatarini. Kauli yakamati hiyo inafuatia uchunguzi wake wa visa 187 kwenye nchi za Uturuki, Venezuela, Jamhuri ya Kidemokrasia yaCongo, DRC, Maldives, Ufilipino, Uganda, Cote dIvoire, Indonesia, Niger,Brazil, Ecuador na Mongolia. Asilimia 84 yawabunge hao ni kutoka upinzani ilhali asilimia 25 ni wanawake. NchiniVenezuela, kamati imechunguza ukiukwaji mkubwa wa haki za binadamu dhidi yawabunge 64 kutoka upande wa upinzani ambao wamekumbwa na ukamati holela,kuswekwa rumande bila kesi zao kusikilizwa na kuzuia kutekeleza majukumu yao yakibunge. Wabunge haowanapinga serikali ya Rais Nicolas Maduro na licha ya kupata idadi kubwa yaviti bungeni kufuatia uchaguzi wa mwaka 2015, bado hawajapatiwa fedha ilikufanikisha shughuli zao. Zaidi yamashtaka 600 ya uhalifu na ugaidi yanakabili wabunge 61 wa chama cha HDP tangumwezi Disemba mwaka 2015 wakati katiba ilivyofanyiwa marekebisho ili kuondokakinga dhidi ya wabunge wote. Wabunge10 hadi sasa wanashikiliwa korokoroni. Angalau hukoDRC, kuna nuru kwa kuwa wabunge wawili wa zamani waliokuwa wanashikiliwa kwamuda mrefu wameachiwa huru, kitendo kinachopongezwa na IPU. Wabunge hao niFranck Diongo na Eugène Diomi Ndongala ambapo tangu mwaka 2012, kamati ya IPUimekuwa ikisaka kuachiliwa huru kwa Ndongala na mwaka 2016 kwa Diongo. NchiniUfilipino, IPU bado ina wasiwasi mkubwa kwa kuwa miaka miwili tangu kukamatwa,Seneta Leila de Lima bado yuko korokoroni licha ya kutokuwepo kwa ushahidiwowote wa kuthibitisha mashtaka dhidi yake. IPU inatoawito kwa mamlaka nchini humo zimwachie huru haraka na mchakato wowote wakisheria dhidi yake utupiliwe mbali. Umoja huo wa mabunge duniani unasema kuwa iwapo hilo halitafanyika, utaitisha msimamizi wake wa mashtaka ili aweze kufuatilia uhalili wa mchakato wa kesi inayoendelea.  <topic>: KIMATAIFA 